ከካፍካው ዮሴፍ በተለየ ሁኔታ ‹‹ እንደውሻ›› ሳይሆን እስክንድርና ዓንዱዓለም ወደ መታሰርያ ቦታቸው ሲመለሱ አንበሳ አደን ውሎ በድል እየተከፈሰ እንደሚመለሰው አይነት ነበር አመላለሳቸው፡፡(ከሺ ጅቦች አንድ አንበሳ የላቀ ክብር ይጎናጸፋል፡፡) ቀደም ብለው ከበላይ ገዢ ጌቶቻቸው በሚፈስ የፍርድ ውሳኔ እንደሚጠናቀቅ ተገንዝበዋል፡፡ በመለስ ዜናዊ የዝንጀሮ ፍርድ ቤት ማንም የተከሰሰ ጋዜጠኛም ሆነ የተቃዋሚ ፓርቲ ደጋፊ የክስ መዝገቡ በነጻ የለቀቀው የለም፡፡ መጠርያ ስሙ ከምንም በላይ ገኖ፤ በተጠራ ቁጥር የገዢዎቹን መደብ አባላት የሚያርበደብደው ፤ የኢትየጵያ ፕሬስ ነጻነትም አርማ የሆነው እስክንድር ነጋ ለነዚያ እርባና ቢስ ዓላማ ቢሶች መልእክት ነበረው፡፡ ‹‹እኔ ለሰላማዊ ትግል ታግያለሁ፤ ማንንም ግለሰብ ደፍሬ አላውቅም ከክብሩ ዝቅ አድረጌ አላውቅም፤ ምንም ወንጀልም አልፈጸምኩም፡፡ ስለዚህም ከከሳሾቼ በበለጠና እጅጉን በገዘፈ መልኩ ንጹህ ሕሊና አለኝ፡፡ ዝም ሊያሰኙት ሞከሩ››:
